ใช้พร้อมเพย์คึก ยอดโอนเพิ่ม60%
ยอดใช้พร้อมเพย์โต กระโดด โอนเงินเพิ่ม 60% ติดตั้ง อีดีซียังอืด ได้แค่ 6 หมื่นเครื่อง
1 มิ.ย. 2560

ยอดใช้พร้อมเพย์โต กระโดด โอนเงินเพิ่ม 60% ติดตั้ง อีดีซียังอืด ได้แค่ 6 หมื่นเครื่องนายอภิศักดิ์ ตันติวรวงศ์ รมว.คลัง ประธานประชุมความคืบหน้าโครงการชำระเงินทางอิเล็กทรอนิกส์ หรือ อี-เพย์เมนต์ เปิดเผยว่า ธนาคารแห่งประเทศไทย (ธปท.) รายงานว่า การโอนเงินผ่านระบบพร้อมเพย์ขยายตัว 50-60% ในช่วงที่ผ่านมา คาดว่าในอนาคตจะขยายเพิ่มขึ้นอีก เพราะรัฐบาลจะเป็นผู้นำการใช้อย่างไรก็ตาม คลังได้ขอให้ธนาคารพาณิชย์ช่วยซ่อมการลงทะเบียน โดยให้นำหมายเลขบัตรประชาชนมาผูกไว้กับบัญชีด้วย เพราะบางคนผูกบัญชีไว้กับหมายเลขโทรศัพท์อย่างเดียว ทำให้มีปัญหาภาครัฐ คือ กรมสรรพากร หรือกรมบัญชีกลาง ไม่กล้าโอนเงินพร้อมเพย์ที่เป็นหมายเลขโทรศัพท์อย่างเดียว เพราะกลัวโอนผิดคน เนื่องจากหมายเลขโทรศัพท์เปลี่ยนแปลงได้ แต่หมายเลขบัตรประชาชนเปลี่ยนไปไม่ได้สำหรับการติดตั้งเครื่องชำระเงินอิเล็กทรอนิกส์ หรืออีดีซี พบว่า ผู้ประกอบการติดตั้งแล้ว 6 หมื่นเครื่อง ยังน้อยอยู่ แต่เชื่อว่าจะเพิ่มมากขึ้น เพราะจะเริ่มจับรางวัลครั้งแรกในวันที่ 16 มิ.ย.นี้ โดยผู้ประกอบการที่ติดตั้งเครื่องอีดีซี และผู้ใช้บัตรเดบิตชำระเงินค่าบริการและสินค้า จะได้เงินรางวัลใหญ่สูงถึง 1 ล้านบาทนอกจากนี้ ได้ให้คณะทำงานไปศึกษาการใช้คิวอาร์โค้ดในการชำระเงิน เพื่อให้ระบบอี-เพย์เมนต์มีประสิทธิภาพมากขึ้น